**Brønnøy Barnehages digitale praksis**

I Brønnøy Barnehage skal vår digitale praksis bidra til barnas lek, kreativitet og læring. Personalet skal bruke digitale verktøy i situasjoner der det er naturlig, og ha fokus på en kreativ bruk av disse verktøyene sammen med barna. Ved bruk av digitale verktøy i det pedagogiske arbeidet skal dette støtte opp om barnas læreprosesser og bidra til å oppfylle rammeplanens føringer for et rikt og allsidig læringsmiljø for alle barn.

I Brønnøy barnehage deltar barna som produsenter i møte med den digitale verden, ikke som konsumenter av ferdiglaget innhold. Vi bruker Ipad i vårt digitale arbeid, og tillegg til andre digitale verktøy.

Digitale verktøy er et supplement og en forsterkning til alt det andre vi gjør i barnehagen, og skal gjøre barna godt rustet til å møte fremtiden.